
ADDASIADAU I RAGLENNI: GWEITHDREFN A THERFYNAU AMSER

PRIFYSGOL METROPOLITAN CAERDYDD
ADDASIADAU I RAGLENNI

1 Cyflwyniad

Gellir addasu rhaglenni ar ôl eu dilysu. Mae’r weithdrefn sydd i’w dilyn a’r ddogfennaeth / tystiolaeth sydd ei hangen i gefnogi’r broses gymeradwyo yn cael ei phennu gan gategorïau’r newidiadau a ganiateir. Er mwyn cydymffurfio â’r Cod Ymarfer Derbyniadau Teg, rhaid i Ysgolion nawr ystyried hefyd a yw’r newidiadau a gynigir yn cyfrif fel newid i Wybodaeth Berthnasol neu Wybodaeth Amherthnasol, fel y cyfeirir atynt yn y Canllawiau CMA i Fyfyrwyr er mwyn cydymffurfio â Rheoliadau Diogelu Defnyddwyr rhag Masnachu Annheg 2008 (legislation.gov.uk).

2 Categoreiddio Newidiadau a Ganiateir

Mae’r broses gategoreiddio’n seiliedig ar y math o newid arfaethedig i’r cwricwlwm a graddau’r newid hwnnw:

2.i Newid Gweinyddol – newidiadau nad ydynt yn effeithio ar asesu, deilliannau dysgu, dull cyflwyno, cynnwys neu strwythur rhaglen a/neu fodiwlau.

Mae’r categori hwn yn cynnwys newidiadau i arweinydd modiwl, cyfnod addysgu, rhestrau darllen, cywiriadau gweinyddol a golygyddol. 

Mae Newid Gweinyddol yn ymgorffori’r cysyniad o newidiadau i Wybodaeth ‘Amherthnasol’.

Gwybodaeth Amherthnasol
	Cyfnod addysgu

	Staffio (oni bai bod y ffaith bod aelod penodol o staff yn cyflwyno’r rhaglen wedi’i defnyddio fel offeryn marchnata)

	Amseru asesu

	Rhestrau Darllen

	Elfennau o gyflwyno sydd ar lefel is na’r wybodaeth berthnasol (nad ydynt wedi’u cynnwys mewn manylebau rhaglenni/disgrifyddion modiwlau)

	Rhai cywiriadau golygyddol




2.ii Mân Addasiadau – newidiadau i fodiwlau presennol sy’n effeithio ar ddim mwy na 25% o gredydau’r rhaglen.

Mae’r categori hwn yn cynnwys newidiadau i deitl modiwl; dulliau asesu modiwl; nodau modiwl; cynnwys dangosol modiwl; deiliannau dysgu modiwl; dulliau cyflwyno dysgu ac addysgu modiwl (gan gynnwys cyflwyno dysgu seiliedig ar waith a lleoliadau); cydbwysedd oriau dysgu ac addysgu; statws cydofynnol a rhagofynnol modiwl; ychwanegu / dileu modiwlau sy’n bodoli eisoes; mynediad at ofynion arbenigol a newid derbyniadau neu ychwanegu rhagor o dderbyniadau.

Gallai Mân Addasiadau ddod o dan y categori cyffredinol o Newidiadau i Wybodaeth Berthnasol ac felly bydd angen i’r Ysgol fodloni’r terfyn amser cynharach ar gyfer newid.

Gwybodaeth Berthnasol
	Teitl y Rhaglen

	Gofynion Mynediad

	Modiwlau Craidd a Modiwlau Dewisol Tebygol

	Modd (wyneb yn wyneb/cyfunol/ar-lein)

	Oriau Cyswllt (nifer a math)

	Dulliau Asesu

	Enw’r Dyfarniad

	Lleoliad cyflwyno

	Hyd Rhaglenni

	Cysylltiad â PSRB

	Ffioedd a Chostau eraill




2.iii Addasiadau Mawr – newidiadau fel y’u rhestrir o dan fân addasiadau sy’n effeithio ar 26% i 50% o gredydau’r rhaglen.

Mae addasiadau mawr hefyd yn cynnwys newidiadau i deitl y rhaglen; y dyfarniadau annibynnol / ymadael sydd ar gael; nodau’r rhaglen; canlyniadau’r rhaglen; gofynion PSRB; dull lefel rhaglen ar gyfer dysgu, addysgu ac asesu; strwythur y cwricwlwm (gan gynnwys cyflwyno dysgu seiliedig ar waith neu leoliadau sy’n cael effaith ar hyd y rhaglen); gofynion meincnod pwnc; cyflwyno modiwl newydd (craidd neu fel arall); lefel modiwl; maint credydau’r modiwl/ECTS; amrywiad i Reoliadau’r Brifysgol; newid i reoliadau’r rhaglen; newid i ddull cyflwyno modiwl; ychwanegu/dileu llwybr i raglen sy’n bodoli eisoes.

Sylwer, os yw addasiad a gynigir yn cynnwys cais i newid teitl y rhaglen, teitl y dyfarniad neu’r dull cyflwyno, bydd y cynigydd yn cael ei gyfeirio at y Pwyllgor Datblygu Portffolio i gymeradwyo’r achos busnes a strategol cyn i unrhyw achos academaidd gael ei ystyried gan y Pwyllgor Addasiadau Mawr.

Mae Addasiadau Mawr yn debygol o berthyn i’r categori cyffredinol o Newidiadau i Wybodaeth Berthnasol ac, fel y cyfryw, bydd angen i’r Ysgol fodloni’r terfyn amser cynharach ar gyfer newid.


Noder

Nid yw’r newid canrannol i’w gyfrifo gan gyfeirio at gynllun neu fatrics, ond gan gyfeirio at raglen sy’n cael ei diffinio fel casgliad cydlynol o fodiwlau a gymerir gan fyfyriwr sy’n arwain at ddyfarniad penodol. Y rhaglen yw’r endid a ddilysir.

Pan fo’r newidiadau’n fwy na’r trothwy a ganiateir ar gyfer gweithdrefn addasiadau mawr, rhaid defnyddio’r weithdrefn adolygu ddewisol. 
Gall y matricsau rhaglen yn y ddolen isod helpu wrth bwyso a mesur y trothwy:

https://cis.cardiffmet.ac.uk/onlinecurriculummatrix/

Mewn unrhyw amgylchiadau lle mae amheuaeth ynglŷn â dehongli’r uchod, dylid ceisio eglurhad cynnar yn y lle cyntaf gan y Gyfarwyddiaeth Gwella Ansawdd (QED).
P’un a yw newid a gynigir yn perthyn i gategori Gweinyddol, Mân neu Fawr A ph’un a yw’n broses o newid Gwybodaeth Amherthnasol neu’n broses o newid Gwybodaeth Berthnasol, yr atebion i’r cwestiynau hynny fydd yn pennu’r terfyn amser. 
Rhaid i bob newid sy’n cael ei ystyried yn newid i Wybodaeth Berthnasol fodloni’r terfyn amser cynharach (15 mis cyn cyflwyno am y tro cyntaf).

3 Addasiadau yn y Flwyddyn Adolygu Gyfnodol neu Ddewisol

Dylid cynnwys addasiadau a gynigir ym mlwyddyn adolygu rhaglen yn y ddogfennaeth a gyflwynir ar gyfer craffu a chymeradwyo gan y panel adolygu (gweler ‘Adolygiad Cyfnodol a Dewisol o Raglenni Presennol’).

4 Proses Addasu

Mae’r broses sydd i’w mabwysiadu ar gyfer gwneud addasiadau yn amrywio yn ôl categori’r newid arfaethedig.

4.i Proses Newid Gweinyddol

Cam 1:
Ar ôl craffu gan Dîm y Rhaglen, mae Cyfarwyddwr y Rhaglen yn cyflwyno’r ddogfennaeth ofynnol (gweler Adran 5.i) i gydlynydd Pwyllgor Mân Addasiadau’r Ysgol (SMMC).

Cam 2: 
Mae’r cydlynydd yn cofnodi’r newid ac yn hysbysu aelodau SMMC.

Cam 3:	
Mae’r Cydlynydd yn hysbysu MIS y Gofrestrfa am newid o fewn 2 ddiwrnod gwaith ar ôl derbyn yr hysbysiad.

Cam 4: 
Mae Cyfarwyddwr y Rhaglen yn hysbysu myfyrwyr am y newid.

4.ii Proses Mân Addasiadau

Cam 1: 
Mae Cyfarwyddwr y Rhaglen yn cynnal ymgynghoriad ac yn hysbysu myfyrwyr am y newid a gynigir. Dylai’r broses ymgynghori gynnwys myfyrwyr, Arholwyr Allanol a, phan fo angen, PSRBs, partneriaid cydweithredol (trwy Gymedrolwyr a Thiwtoriaid Cyswllt) ac arbenigwyr pwnc allanol.

Cam 2: 
Ar ôl craffu gan Dîm y Rhaglen, mae Cyfarwyddwr y Rhaglen yn cyflwyno’r ddogfennaeth ofynnol (gweler Adran 5.ii) i gydlynydd Pwyllgor Mân Addasiadau’r Ysgol (SMMC).

Cam 3:
Bydd SMMC yn ystyried yr addasiad a gyflwynwyd ac, os caiff ei gymeradwyo, mae’r cydlynydd yn cofnodi’r newid.

Cam 4:
Ar ôl cymeradwyaeth SMMC, mae’r cydlynydd yn hysbysu Cyfarwyddwr y Rhaglen a MIS y Gofrestrfa am y newid o fewn 2 ddiwrnod gwaith ar ôl derbyn yr hysbysiad. Rhaid llenwi ffurflen crynodeb o’r addasiadau o fewn 2 ddiwrnod gwaith a’i hanfon i’r Brifysgol. Rhaid i’r Adran Dderbyniadau sicrhau cydymffurfiaeth barhaus â chanllawiau’r Awdurdod Cystadleuaeth a Marchnata (CMA). Pan fo hynny’n gymwys, rhaid anfon pob adran o’r ddogfen/dogfennau diwygiedig, diffiniol manyleb y rhaglen, gan gynnwys unrhyw atodiadau perthnasol, o fewn 2 ddiwrnod gwaith i’r QED.

Cam 5: Mae Cyfarwyddwr y Rhaglen yn hysbysu myfyrwyr am y newid.

4.iii Proses Addasiadau Mawr

Cam 1: 
Mae Cyfarwyddwr y Rhaglen yn cynnal ymgynghoriad ac yn hysbysu am y newid a gynigir. Dylai’r broses ymgynghori gynnwys myfyrwyr, Arholwyr Allanol a, phan fo angen, PSRBs ac arbenigwyr pwnc allanol.

Cam 2: 
Ar ôl craffu gan Dîm y Rhaglen, mae Cyfarwyddwr y Rhaglen yn cyflwyno’r ddogfennaeth ofynnol (gweler Adran 5.iii) i gydlynydd Pwyllgor Mân Addasiadau’r Ysgol (SMMC). Mae cydlynydd SMMC yn cofnodi’r ddogfennaeth a gyflwynir ac yn anfon dogfennaeth i QED (neu’n darparu mynediad i QED) i’w hystyried gan y Pwyllgor Addasiadau Mawr (MMC).

Cam 3: 	
Bydd yr MMC yn ystyried yr addasiad a gyflwynir ac, os caiff ei gymeradwyo, mae ei ysgrifennydd yn cofnodi’r newid. Sylwer, os yw’r cynnig yn cynnwys cais i newid teitl y rhaglen, teitl y dyfarniad neu’r dull addysgu, bydd y sawl sy’n cyflwyno’r cynnig yn cael ei gyfeirio at y Pwyllgor Datblygu Portffolio i gymeradwyo’r achos busnes a strategol cyn i unrhyw achos academaidd gael ei ystyried gan yr MMC.

Cam 4: 
Ar ôl cymeradwyaeth yr MMC, mae ei gydlynydd yn hysbysu cydlynydd SMMC, Cyfarwyddwr y Rhaglen ac MIS y Gofrestrfa am y newid o fewn 2 ddiwrnod gwaith ar ôl derbyn hysbysiad. Rhaid llenwi ffurflen crynodeb o addasiadau a’i hanfon o fewn 2 ddiwrnod gwaith i Adran Dderbyniadau’r Brifysgol er mwyn sicrhau cydymffurfiaeth barhaus â chanllawiau’r Awdurdod Cystadleuaeth a Marchnata (CMA). Rhaid anfon y ddogfen derfynol/dogfennau terfynol o fanyleb ddiffiniol, ddiwygiedig y rhaglen, gan gynnwys unrhyw atodiadau perthnasol, o fewn 2 ddiwrnod gwaith at QED. Mae’r cydlynydd SMMC yn cofnodi’r newid wrth baratoi ar gyfer archwiliadau ar lefel Ysgol hefyd.

Cam 5: 
Mae Cyfarwyddwr y Rhaglen yn hysbysu myfyrwyr am y newid.

5 Dogfennaeth i Gefnogi’r Broses

Gellir dod o hyd i restr wirio o ddogfennau i gefnogi’r broses o gymeradwyo addasiadau yn:

AH2_04_02A_RHESTR_WIRIO_ADDASIADAU.doc

5.i Newid Gweinyddol

Mae angen y ddogfennaeth ganlynol ar gyfer newid gweinyddol: Manylion yr addasiad a gynigir i’w gofnodi ar y log SMMC.
Ar gyfer modiwl(au) a rennir, dylid cofnodi manylion rhaglenni eraill yr effeithir arnynt gan y newid ar log SMMC a chofnodi tystiolaeth o gytundeb gan eu Cyfarwyddwyr Rhaglen.

Y disgrifydd modiwlaidd diwygiedig gyda newidiadau wedi’u hamlygu.

5.ii Mân Addasiadau

Yn ogystal â’r dogfennau a restrir yn adran 5.i, rhaid i’r canlynol gyd-fynd â chynigion ar gyfer mân addasiad:

Sail resymegol dros gefnogi’r addasiad a gynigir.

Manylion y broses ymgynghori â myfyrwyr (e.e., cofnodion y Pwyllgor Rhaglen neu’r Pwyllgor Dysgu ac Addysgu lle cytunwyd ar y newidiadau).

Manylion sut/pryd y bydd y myfyrwyr yn cael eu hysbysu am y newid ar ôl derbyn cymeradwyaeth.

Cymeradwyaeth mewn egwyddor gan Arholwr/Arholwyr Allanol y Rhaglen.

Ar gyfer rhaglenni achrededig, ymgynghori â PSRBs a chymeradwyaeth ganddynt.

Ar gyfer rhaglenni breiniol, ymgynghori â phob sefydliad cydweithredol.

Ffurflen grynodeb o addasiadau wedi’i chwblhau. AH2_04_02B_FFURFLEN_CRYNODEB_O_ADDASIADAU.doc

Manyleb ddiwygiedig y rhaglen, gan gynnwys yr holl atodiadau, gyda newidiadau wedi’u hamlygu.

5.iii Addasiadau Mawr

Yn ogystal â’r dogfennau a restrir yn 5.i a 5.ii, rhaid i’r dystiolaeth ganlynol gyd-fynd â chynigion ar gyfer addasiad mawr:

Cadarnhad gan y Dirprwy Ddeon/Deon Cyswllt bod dogfennaeth wedi bod yn destun craffu gofynnol ar lefel Ysgol ac o ansawdd derbyniol i’w hystyried gan MMC.

Ar gyfer dull astudio ychwanegol – (i) cadarnhad bod cymeradwyaeth y Pwyllgor Datblygu Portffolio wedi’i roi; (ii) papur byr sy’n cyfeirio at wahaniaethau rhwng dulliau astudio presennol a newydd; (iii) manyleb y rhaglen ar gyfer cyflwyno’r rhaglen honno ar ei newydd wedd; (iv) cadarnhad gan Ddeon yr Ysgol y bydd adnoddau ychwanegol ar gael pan fydd eu hangen.

Ar gyfer newid teitl y rhaglen, rhaid darparu cadarnhad o gymeradwyaeth y Pwyllgor Datblygu Portffolio. Yn ogystal, rhaid gofyn i’r holl fyfyrwyr sydd wedi cofrestru ar y rhaglen ar hyn o bryd gytuno i’r newid trwy lofnodi papur wedi’i lunio â’r geiriad priodol sy’n cynnig y newid i’r teitl. Rhaid i’r mwyafrif o fyfyrwyr o’r fath gytuno â’r newid a gall unrhyw un sy’n gwrthwynebu’r newid barhau i ddefnyddio’r hen deitl. Os na dderbynnir ymateb, y teitl newydd fydd y teitl diofyn.



NODER:

Mae’r cais yn gofyn am rif y Maes Astudio ar gyfer pob rhaglen sydd wedi’i chynnwys yn y cais. Rhif y Maes Astudio yw dynodwr unigryw’r rhaglen yn y System Cofnodion Myfyrwyr a bydd ei ddyfynnu yn sicrhau bod yr addasiad yn cael ei brosesu’n gywir ac yn brydlon.

Os yw dadansoddiad effaith yn dosbarthu addasiad a gynigir fel adolygiad dewisol, bydd QSU yn cynghori’r Dirprwy Ddeon yn unol â hynny a bydd yn trefnu digwyddiad adolygu ar ôl cael cadarnhad gan y Dirprwy Ddeon i fwrw ymlaen.

6 Terfynau Amser 

Mae’r terfynau amser ar gyfer cyflwyno fel a ganlyn: 
Mân Addasiadau:  30 Ionawr 2026, Tymor yr Hydref 2026
Addasiadau Mawr:	31 Mai 2026 ar gyfer Tymor yr Hydref 2027
Adolygiad Dewisol: Ail gyfarfod tymor yr hydref yr AQSC

Ar ôl cymeradwyo, rhaid i’r holl ddogfennaeth wedi’i haddasu fod ar gael ar gyfer dechrau’r sesiwn academaidd nesaf.

Ar gyfer Partneriaid Cydweithredol sydd â nifer o dderbyniadau, y terfyn amser ar gyfer cyflwyno gwaith papur llawn ar gyfer Addasiad Mawr i QED fydd 6 mis cyn dyddiad y derbyniad cyntaf o fyfyrwyr a fydd yn cael eu heffeithio gan y newid.

6.i       Proses Uwchgyfeirio Hwyr/Yn Ystod y Flwyddyn ar gyfer Addasiadau

Os bydd sefyllfa’n codi lle mae angen mân addasiad neu addasiad mawr yn hwyr neu yn ystod y flwyddyn, ymdrinnir â’r sefyllfa fesul achos.

Dylid gwneud cais i’r Gyfarwyddiaeth Gwella Ansawdd, ynghyd â’r ddogfennaeth ategol sy’n ofynnol ar gyfer mân addasiad neu addasiad mawr (fel y nodir yn adran 5) gyda’r dystiolaeth ychwanegol wedi’i hamlinellu isod. Bydd hyn yn cael ei ystyried wedyn gan Gadeirydd AQSC a bydd penderfyniad yn cael ei wneud. Os yw’n llwyddiannus, dylid dilyn camau arferol y broses addasiadau. 


Tystiolaeth Ategol:

· Esboniad o’r amgylchiadau eithriadol sydd wedi codi ar gyfer y newid hwyr. Os yw i’w wneud yn ystod y flwyddyn – yr hyn y mae myfyrwyr wedi’i dderbyn (llawlyfr y modiwl a disgrifyddion o asesiadau).
· A yw myfyrwyr eisoes wedi astudio’r modiwl neu a oes myfyrwyr yn astudio’r modiwl ar hyn o bryd?
· A yw marciau wedi’u cofnodi’n flaenorol ar y system gofnodion?

7 Gofynion Ysgol

Dylai’r SMPT gefnogi’r broses o gymeradwyo addasiadau trwy gydlynu addasiadau ar lefel yr Ysgol drwy wneud y canlynol:

Darparu trosolwg o addasiadau arfaethedig i’r QED (ar y cyfle cynharaf yn y flwyddyn academaidd).

Ymgynnull yr SMMC.

Penodi cydlynydd/cydlynwyr ar gyfer yr SMMC.

Cadw cofnodion cywir o broses gyflwyno a chymeradwyo’r SMMC.

Sicrhau bod cofnodion SMMC ar gael i gynnal archwiliadau cyfnodol o’r broses addasiadau, gan gynnwys cofnodion cwricwlwm yr Ysgol.

Llenwi’r ffurflenni crynodeb o addasiadau ac anfon y cyfan ohonynt at Adran Dderbyniadau’r Brifysgol o fewn 2 ddiwrnod gwaith ar ôl derbyn cymeradwyaeth i weithredu’r addasiad.

Anfon dogfen neu ddogfennau diffiniol diwygiedig manyleb y rhaglen ar ffurf PDF i’r QED o fewn 2 ddiwrnod gwaith ar ôl derbyn cymeradwyaeth i weithredu’r addasiad.

8 Rhaglenni Partneriaid Cydweithredol

8.i Ar gyfer rhaglenni breiniol, tybir y bydd y rhaglenni fel arfer yr un fath â’r ddarpariaeth gartref, ac eithrio unrhyw amrywiadau lleol cymeradwy a gymeradwyir wrth ddilysu neu drwy’r broses addasiadau.

8.ii Dylai Cyfarwyddwr y Rhaglen Gartref ymgynghori â chymedrolwyr a thiwtoriaid cyswllt ynglŷn â’r addasiadau a gynigir. Dylai’r cyfryw Gymedrolwyr a Thiwtoriaid Cyswllt hysbysu ymlaen llaw unrhyw bartneriaid cydweithredol ac Arholwyr Allanol perthnasol o addasiad(au) a gynigir. Yn ddelfrydol, dylid ystyried addasiad(au) ym Mhwyllgor Rhaglen y partner, er efallai na fydd hyn bob amser yn bosibl oherwydd amseriad cyfarfodydd. Dylid cyflwyno unrhyw sail resymegol dros beidio â gweithredu’r addasiad(au) yn y sefydliad partner fel rhan o ddogfennaeth y cais.

8.iii Dylai’r partneriaid cydweithredol yr effeithir arnynt gan yr addasiad gael eu cofnodi’n glir yng nghyfnod yr SMMC – nid oes angen ffurflen addasiad ar wahân. Rhaid nodi’r dyddiad y daw’r addasiad i rym ym mhob partner hefyd.

8.iv Ar gyfer partneriaid cydweithredol sy’n dymuno addasu rhaglen i’w hamrywio o’r fersiwn gymeradwy neu’r fersiwn gartref, bydd y partner yn hysbysu cydlynydd yr SMMC a fydd yn categoreiddio’r newid ac yn dilyn y broses berthnasol ar gyfer addasiadau a ddiffinnir uchod. Mae hyn yn gymwys i bob rhaglen wedi’i breinio a’i dilysu sy’n arwain at ddyfarniad gan Brifysgol Metropolitan Caerdydd.

9 Setiau Gwybodaeth Allweddol

Unwaith y rhoddir cymeradwyaeth academaidd, mae Cyfarwyddwr y Rhaglen yn gyfrifol am wneud newidiadau priodol i’r set ddata KIS ar gyfer y rhaglen. Dylid gofyn am gyngor gan y Gofrestrfa Academaidd.


10      Cysylltiad rhwng Categorïau Newid a newid i Wybodaeth Berthnasol

	Materion Gweinyddol
	Newid i Wybodaeth Amherthnasol
Annhebygol o gynnwys newid i Wybodaeth Berthnasol.
Yn gallu bodloni’r terfyn amser diweddarach (30 Ionawr 26 ar gyfer Tymor yr Hydref 2026).

	Mân	
	Gallai gynnwys newid i Wybodaeth Berthnasol ac, os felly, byddai angen iddo fodloni’r terfyn amser cynharach (31 Mai 2026 ar gyfer Tymor yr Hydref 2026).

	Mawr
	Mae’n debygol o gynnwys newid i Wybodaeth Berthnasol ac, os felly, byddai angen iddo fodloni’r terfyn amser cynharach (31 Mai 2026 ar gyfer Tymor yr Hydref 2027).

